Ερρίκος ΛΕ΄ του Σβάρτσμπουργκ-Ζόντερσχαουζεν

Ο Ερρίκος ΛΕ΄, γερμ.: Henry XXXV, Prince of Schwarzburg-Sondershausen (8 Νοεμβρίου 1689 - 6 Νοεμβρίου 1758) από τον Οίκο του Σβάρτσμπουργκ ήταν πρίγκιπας του Σβάρτσμπουργκ-Ζόντερσχαουζεν, με το παρωνύμιο: ο πρίγκιπος των διαμαντιών, ήταν μέχρι το 1740 πρίγκηπας του Σβάρτσμπουργκ-Κόιλα (ένα μικρό εισόδημα, appanage) από το 1713 έως το 1740, και ο κυβερνών πρίγκιπας του Σβάρτσμπουργκ-Ζόντερσχαουζεν από το 1740 μέχρι το τέλος του.

 Βιογραφία 
Ήταν γιος του Χριστιανού-Γουλιέλμου Α΄ πρίγκιπα του Σβάρτσμπουργκ-Ζόντερσχαουζεν (1647-1721) και της Χριστιανής-Βιλελμίνας (1658-1712), κόρης τού Ιωάννη-Ερνέστου Β ́ δούκα της Σαξονίας-Βαϊμάρης.

Ως δεύτερος γιος, ο Ερρίκος ΛΕ΄, σύμφωνα με τους όρους μίας συνθήκης κληρονομιάς και διαδοχής που συνήφθη το 1713, δεν είχε δικαίωμα σε μερίδιο του Σβάρτσμπουργκ-Ζόντερσχαουζεν, αλλά μόνο σε ένα μικρό εισόδημα (appanage). Όταν έλαβε το Σβάρτσμπουργκ-Κόιλα, ήταν αναστατωμένος με την οικογένειά του, συμπεριλαμβανομένων των αδελφών του, και εγκατέλειψε το πριγκιπάτο. Ο ίδιος εγκαταστάθηκε σε μία αγροτική ιδιοκτησία στο Μπύργκελ, και διατήρησε καλές επαφές με τον θείο του Γουλιέλμο-Ερνέστο δούκα της Σαξονίας-Βαϊμάρης.

Ο μεγαλύτερος ετεροθαλής αδελφός του Γκύντερ ΜΓ΄ απεβίωσε χωρίς παιδιά το 1740, και ο Ερρίκος ΛΕ΄ τον διαδέχτηκε ως κυβερνών πρίγκιπας. Έμενε στο κάστρο Ζόντερσχαουζεν και στην εμπορική πόλητου Ράιχελσχαϊμ.

Αν και ο Επταετής Πόλεμος ήταν σφοδρός κατά τη διάρκεια τής εξουσίας του, έκανε λίγα για να υποστηρίξει τους υπηκόους του. Ήταν σπάταλος και αγαπούσε τα επιφανειακά δείγματα πλούτου. Για παράδειγμα, είχε μία συλλογή διαμαντιών αξίας μισού εκατομμυρίου τάλερ, κάτι που τού έδωσε το παρωνύμιο του πρίγκιπα των διαμαντιών. Ήταν επίσης ένας παθιασμένος συλλέκτης επίσημων αμαξών. Είχε 37 άμαξεςς, συμπεριλαμβανομένων δύο υπέροχων γαλλικών δειγμάτων. Η χρυσή επίσημη άμαξά του είναι τώρα σε έκθεση στο κάστρο Ζόντερσχαουζεν.

Ο Ερρίκος ΛΕ΄ ήταν ο πιο αμφιλεγόμενος κυβερνήτης της δυναστείας του. Ήταν πολύ μακριά από τους υπηκόους του συναισθηματικά, και ταξίδευε έξω από το πριγκιπάτο του πολύ συχνά. Λόγω τής έντασης τής σχέσης του με τους αδελφούς του, άφησε τις αυτόνομες (allodial) ιδιοκτησίες του στον δούκα της Σαξονίας-Κόμπουργκ.

Απεβίωσε ανύπαντρος το 1758, και τον διαδέχτηκε ο ανιψιός του Χριστιανός-Γκύντερ Γ΄, μεγαλύτερος γιος τού μικρότερου αδελφού του Αυγούστου Α ́.

Πρόγονοι

 Βλέπε επίσης 
 Οίκος του Σβάρτσμπουργκ
 Σβάρτσμπουργκ-Ζόντερσχαουζεν

 Αναφορές 
 Friedrich Apfelstedtτ: Το σπίτι Kevernburg-Schwarzburg von seinem Ursprunge bis auf unsere Zeit. Το Haus Kevernburg-Schwarzburg von seinem Ursprunge bis auf unsere Zeit. Dargestellt in den Stammtafeln seiner Haupt- und Nebenlinien und mit biographischen Notizen über die wichtigsten Glieder derselben, Bertram, Sondershausen, 1890, έκδοση: Thüringer Chronik-Verlag Müllerott, Arnstadt, 1996, ISBN 
 Kamill von Behr: Genealogie der in Europa regierenden Fürstenhäuser, 2η βελτιωμένη και διευρυμένη έκδοση, Tauchnitz, Leipzig, 1870
 Anneliese Klingenberg: Επογραφή του Ιωάννη Καρλ Βέζελ: Ρόμπινσον Κρουζό, 2η έκδοση., Rütten & Loening, Βερολίνο, 1990, ISBN , σ. 267-301, περιέχει υλικό για τον Ερρίκο ΛΕ΄ από περιφερειακά αρχεία 

Παραπομπές σε πηγές

Κατηγορία:Αποδέκτες του Τάγματος του Λευκού Αετού (Πολωνία)
Κατηγορία:Οίκος του Σβάρτσμπουργκ